
JOAN ESTIARTE I SAMSÓ: MOLT MÉS QUE UN EXLIBRISTA: 


Ex-libris núm. 131 d'Estiarte amb autoretrat 


Aprofundir en la biografia artística de Joan Estiarte i Samsó (Barcelona, 1901- 
1986) a l'entorn de la seva tasca principal com a exlibrista ha estat un dels tre- 
balls per a l'Associació Catalana d'Exlibristes (ACE) dels que més n'he gaudit pel 
que ha significat de descoberta d'un il-lustrador català excepcional que va treba- 
llar en diferents camps de les arts i de l'edició. Ben sabut és que fou una figura 
cabdal en la recuperació, difusió i creació exlibrista a Catalunya des dels anys 
previs a la guerra civil fins als seus darrers anys arrel de la seva tasca des de l'AEB. 
Així doncs, he cregut convenient introduir-nos en el total de la seva obra, no 
només l'exlibrista, per a entendre l'enorme talent que desplegà allà on participà 
amb les seves il-lustracions. 


1 Voldria agrair la proposta d'abordar aquesta monografia a en Marià Casas Hier- 
ro qui, amb diverses informacions, sobretot respecte la seva relació amb Rafael Masó i 
Subirana i l'empresa Myrurgia, m'ha permès d'avançar en quelcom més que la repetició 
crònica de les informacions ja fixades als breus treballs precedents sobre Estiarte. De la 
mateixa manera, tot estirant del fil, veurem com la Biblioteca de Catalunya (BC) és dipo- 
sitària, des de fa anys, d'un important donatiu que va fer la seva vídua Josefina, el qual 
m'ha obert portes per a fixar aspectes artístics i biogràfics d'Estiarte inèdits fins ara. 


1 





El dia a dia de la seva vida fou per a ell una continua font d'inspiració, fora 
quin fora el mitjà d'expressió amb que s'apliqués, per la qual cosa, si bé s'ha de 
valorar l'obra creada separadament de la vida personal de cada autor, en Estiarte 
res fa pensar en una especial connexió amb el seu entorn i experiències, amb els 
seus temps, fruit d'una actitud passional i vital en l'esdevenir dels dies, d'explicar 
el mon que l'envoltava des del seu particular prisma, no deixant de banda tant 
les alegries i el sentit de l'humor que caracteritzen bona part del seu treball, com 
encarant-nos també amb misèries del mon, especialment les derivades de les 
guerres. La vida i l'art units, al cap i a la fi, en una manera de fer on la generositat 
i l'honestedat vers l'altre esdevingueren guies per a ell, no cal insistir, com veu- 
rem, en que l'exlibrisme fou el vehicle perfecte per a la seva creativitat. 


XX Li XX 


Estiarte es va formar a l'Escola de Belles Arts de Barcelona, on tin- 
gué com a professor, entre d'altres, al mateix Josep Triadó i Mayol —de qui 
recentment s'ha commemorat el cent-cinquantè aniversari del seu naixe- 
ment— i també al Cercle Artístic de Sant Lluc. Els seus primers treballs els 
va dur a terme a l'entorn de la il-lustració gràfica junt amb el seu amic, i 
també exlibrista des de ben jove, l'Ignasi Vidal Molné. L'any 1929, Estiarte 
va ser un dels fundadors de la societat poliesportiva Dinàmic Club, la qual va 
desaparèixer en esclatar la guerra civil. Un dels seus primers ex-libris va ser 
precisament per a aquesta entitat. 


Va entrar a treballar a Myrurgia cap al 19307, probablement a ins- 
tancies de Rafael Masó i Subirana, relacions publiques de l'empresa, a més 
de conservador de les peces del museu corporatiu, moltes de les quals es 
troben actualment al MNAC, algunes d'elles donades pel mateix Masó. Des 
d'aleshores l'uní una gran amistat amb Estiarte que es consolidarà, sobretot, 
a l'entorn de les activitats que des de 1951 desenvoluparà l'AEB, entitat de la 
qual Masó en seria el darrer president. 


Estiarte va dissenyar, junt amb el mateix Esteve Monegal, el pacha- 
ging i el disseny de producte del perfum Havvaii, concebent per a l'ocasió 
un flascó-objecte, a la manera d'un volcà o construcció geometritzant, fet 
amb vidre, fil de seda i una etiqueta daurada, i amb un estoig de paper amb 
fibra de fusta encolada sobre cartró, a la manera de l'arquitectura popular 
d'Oceania-". 


2 Als darrers anys vint, amb l'impuls empresarial que Barcelona rebé amb l'Ex- 
posició Internacional, l'empresa de perfumeria Myrurgia va fer un cop de timó a la seva 
trajectòria de la mà d'Esteve Monegal i Prat, l'escultor noucentista que agafà les regnes 
del petit negoci familiar que ell convertiria en una gran empresa de referència en el mon 
de la perfumeria i la cosmètica, tot renovant tant la seva imatge corporativa com la qualitat 
i diversitat dels seus productes. 

3 Tot i no ser esmentat al catàleg Myrurgia 1916-1936: bellesa i glamour (MNAC, 
2003), el Museu del Disseny de Barcelona atribueix el disseny d'aquest producte a Estiar- 
te i Monegal. 


Anunci del perfum Havvaii de Myrurgia, 
disseny de Monegal i Estiarte. Fotografia de Pere Català-Pic (ca. 1930) 


Ex-libris sense numerar dedicat a Serafin Gilart 
Exemplar acolorit a mà inclòs al llibre EX-LIBRIS (1954): 


4 Probable exemple dels seus primers treballs com a exlibrista a la segona meitat 
dels anys trenta o principis dels quaranta. 





Al Fons David Santsalvador de la BC hi ha un extraordinari dibuix aquarel-lat 
d'Estiarte de l'any 1931, amb dedicatòria inclosa a aquell. Es tracta probablement 
d'un estudi —o part d'un projecte publicitari— de Myrurgia on tres dones, parcial- 
ment nues i representades seguint una estètica declaradament decó segons els 
estàndards de l'empresa, jeuen en el que podria ser un gineceu o uns banys tures. 


Estiarte compaginaria durant aquells anys les tasques d'illustrador a di- 
verses empreses, com per exemple a Cine-Star (1935-1936), revista de temàtica 
lleugera a l'entorn de l'star-system hollyvvoodiense del grup editorial Brisas de Ma- 
llorca, on exercí d'il-lustrador a més de ser-ne el director artístic. Probablement 
Santsalvador començà a treballar per a Cine-Star gràcies a Estiarte, qui veuria en 
ell al gran retratista pel qual seria reconegut. 


NR IA RS 
Bea A yA 


Aquarel-la d'Estiarte dedicada a David Santsalvador (1931) 


ll-lustració d'Estiarte per a Cine-Star (1935) 

Però les seves inquietuds no es circumscrivien només a les arts plàsti- 
ques o al disseny. L'any 1933, junt amb Francesc Febrer, va escriure un sainet 
en un acte titulat El Castell Encantat o endevina a qui ha tocat, obra que fou 
estrenada el vint-i-cinc de novembre al Teatre de la Unió Cooperatista Barce- 
lonesa i publicada l'any seguent". Aquesta afició puntual per la dramatúrgia 
popular en forma de sainet és també indicadora de per on va Estiarte en ter- 
mes generals: gaudeix de representar la tragèdia i la comèdia de la vida, sense 
distinció jeràrquica entre les diferents emocions representades, cap d'elles és 
més important que l'altra i això també es veu clarament en la seva obra gràfica. 
Com veurem, cap tema serà deixat de banda als seus ex-libris i il-lustracions, 
ja sigui en l'aspecte formal d'aquells (en la seva diversitat estètica), en el tipus 
d'ex-libris (segons classificació temàtica a l'ús) o en el seu to més formal o so- 
lemne o bé més lliure. 


Tanmateix, l'any 1934, ara junt amb Ignasi Vidal i el germà d'aquest, en 
Lluís, varen fundar el setmanari L'art que Belluga. Full de batalla, de caire satí- 
ric i humorístic i del qual només se'n va poder publicar un número. 


Les cores clares 
dels punts da- 


ll a, munt de les lila 
QUE BE EEUGANRPYE 
ari a FULL BE VATALTA  baeleas 7 AA de STC 3 Ta Gmanten da EET 


Autopresentació Q) INVESTIGACIONS ARTISTIQUES 


Portada de L'Art que Belluga. Full de batalla (1934) 


5 Estiarte i Samsó, Joan, Febrer, Francesc, El Castell encantat o endevina a qui 
ha tocat, Barcelona: Imp. Pompeu Vidal, 1934 

Aquell mateix any, i animat per Vidal Molné, Estiarte va iniciar-se en 
l'exlibrisme. La seva primera marca de propietat librària fou una per a Jaume 
Galofré i Rosa Crespi. 


Ja des dels seus primers ex-libris s'expressarà amb un ample registre for- 
mal, alhora que amb un vitalisme fora de l'abast de molts i que ell posseia de 
manera innata. No renuncià a beure dels referents més antics, remuntant-se 
en alguns dissenys a la tradició de l'exlibrisme heràldic. La joie-de-vivre estiar- 
tiana, per esmentar-la d'alguna manera, es pot constatar a qualsevol dels seus 
diversos registres, ja foren plàstics o literaris, amb segell personal i respec- 
tant la tradició quan cal —la manera de fer o la lliçó implícita en l'obra— que 
probablement rebria del mestratge d'en Josep Triadó, a més de la seva sòlida 
experiència prèvia com a il-lustrador. 


Ex-libris núm. 120 per a Conxita Batlle 


En el seu repertori s'hi poden comptar des dels declaradament humorís- 
tics, fins als de caràcter més familiar o íntim, espirituals o religiosos, històrics, 
geogràfics, monumentals, femenins, de personalitats il-lustres, d'entitats, 
d'animals, infantils, literaris, etc. No deixava cap gènere o tema per tocar, sem- 
pre en relació amb les inquietuds o personalitat dels propietaris. Gran amant 
de la tradició contista, hom pot dir que alguns ex-libris seus son un relat breu 
en si mateixos, si més no una vinyeta, com per exemple els d'escenes corals, 
amb molts personatges, unes composicions que ultrapassen el petit marc de 
la marca de propietat. 


h i La 6 

1 4 

Ex-libris núm. 121 de l'autor imprès a la capçalera de la invitació 
a la exposició de l'Institut Britànic de Barcelona de 1961 


Insisteixo, l'humor és una constant en el seu tarannà, però en cap cas l'hem 
de veure com a únic element caracteritzador de la seva obra, ni la d'il-lustrador, 
ni la d'exlibrista, seria reduccionista fiar-ho tot a l'humorisme. El seu mode és 
canònic, de línia clara, sense perdre mai l'essència del que ha de ser una bona 
marca de llibre. Dues cites em semblen oportunes al respecte per a remarcar 


l'esperit que guià Estiarte com a exlibrista: 


"No hem d'insistir més a l'entorn de l'exlibrisme 
humorístic, les mostres que presentem son suficients 
per a demostrar el profit que es pot assolir en aquest 
gènere, conduit amb talent i sense perdre de vista el 
simbolisme i d'altres condicions que ha de revestir una 
bona marca de biblioteca. 


Ramon Miquel i Planas, 4La caricatura y los Exlibrisx 
Revista Ibérica de Exlibris, Barcelona, 1903 

Any I, Núm. 2, p. 21-24 

(Traducció de l'autor) 


".Estiarte cuida, sobretot, que l'ex-libris sigui 
per al seu posseidor el reflex del seu caràcter, de la 
seva professió, dels seus idealismes, de les seves prefe- 
rències en el dia a dia de la seva vida o del seu ofici, de 
les seves diversions o esports preferits" P. XIII 


Joan Estiarte i Samsó, EXLIBRIS, 
pròleg de J. M2 Casas i Ros, Barcelona, 1955 
(Traducció de l'autor) 

Ex-libris núm. 174 dedicat a en Rafael Masó 


El 12 de maig de 1936, Estiarte entrà a formar part del Foment de les 
Arts Decoratives en qualitat de soci professional. Tot apuntava a una carrera 
important dins la il-lustració gràfica de l'època, però la guerra civil començà 
aquell estiu, truncant en part la seva incipient projecció com a il-lustrador. 
Tot i que ell era un veterà de la guerra d'Àfrica de gairebé quaranta anys, no 
va poder esquivar la crida republicana en els darrers moments de la conte- 
sa. Tal i com ell ens explica a les seves memòries de la guerra civil, sobre les 
quals tornarem més endavant, i obligat a anar de nou a files, es presentà 
voluntari per a poder demanar destí a la redacció de la revista Aeronàutica, 
que era l'orgue oficial de l'exèrcit de l'aire, i on els hi calia un dibuixant per 
a la seu de Barcelona. Va poder accedir al lloc després de superar les pro- 
ves pertinents, però malauradament no hi pogué romandre gaire temps, ja 
que la desesperació dels republicans davant l'avanç dels feixistes va fer que 
fos reassignat i va haver d'incorporar-se als camps de servei, dissolent-se 
la revista i emprant el govern legítim tots els efectius disponibles davant la 
imminent derrota". 


6 Estiarte i Samsó, Joan, Recordant la meva retirada en la guerra civil espanyola 
en l'any 1939 (1939-1963), Ms. 3169 82 19-II (BC), mecanoscrit de l'any 1963 on Estiarte 
fa memòria d'aquell darrer any de la guerra i el primer de la derrota descrivint el periple 
que el dugué a Argelers i Torremolinos, passant per Logronyo i Miranda d'Ebre, abans no 
pogué retornar, 'depurat' pel nou règim feixista, a Barcelona. 


En plena contesa, l'any 1938, va publicar el llibre de poemes Paradigmas, 
nou registre literari on expressar-se, on inclou un ex-libris imprès i acolorit realitzat 
per Vidal Molné i dedicat a ell". Els poemes d'Estiarte, de vers lliure, estan dedicats 
a diverses dones, entre les quals hi ha la seva esposa, Josefina G. d'Estiarte. 


ll-lustració de Paradigmas (1938) 


En acabar la guerra, sent captiu dels feixistes el 1940, Estiarte va escriure, 
des del seu confinament com a presoner al camp de treball forçat de Torremo- 
linos, una carta breu adreçada a Eduard Jener Casellas" on donà salutacions a 
tothom de la plantilla de Myrurgia, expressant el seu enyor per tornar a casa i 
donant records també a Monegal. 


Superada ja la immediata i més crua postguerra, l'any 1948 Estiarte edità 
uns sobres amb vint-i-cinc ex-libris seus, a la manera dels que també va fer en 
Triadó en el seu moment i que altres exlibristes prendrien també com a idea 
pràctica per al col-leccionisme, sobretot a partir de la fundació de l'AEB. Tal i com 
seguirem veient, també en alguns treballs fora de l'exlibrisme, Estiarte sembla 
atansar-se, per la seva exquisidesa i el caire artesanal d'alguns treballs, a l'esperit 


i Estiarte i Samsó, Joan, Paradigmas, Barcelona, CE, 1938. Obra de la qual n'edi- 
taria vint-i-cinc exemplars amb il'-lustracions acolorides a mà per ell mateix. Gràcies al 
donatiu de la seva vídua, la BC en conserva l'exemplar número 1. 

8 Eduard Jener va ser il-lustrador i dissenyador dels productes Myrurgia des de 
1918 0 1919. 

9 Correspondència rebuda per Joan Estiarte i Samsó, Ms. 4146 (BC). Tot i con- 
tenir bàsicament correspondència rebuda, aquesta carta és escrita i enviada per ell i, 
probablement, li varen fer a mans en retornar a Barcelona, a ell o a la seva dona. 





del que fou el seu mestre a l'Escola de Belles Arts de Barcelona. 





ESTIARTE 


Ex-libris núm. 184 dedicat al Dr. Enric Peiró 

L'HOME DELS FORMATGES 


N una bella plaça d'un poblet del Nord, 
vers l'any 17.., estava emplaçada una 
gran botiga que es dedicava exclusiva- 
ment a la venda de riquíssims formatges, 
que era el principal aliment d'aquells 
pacífics habitants. 
L'amo d'aquest negoci era un home d'uns quaranta anys, 
que tenia un geni de mil dimonis. Segons es rumorejava, tots 
els diners que posseía els havia fets amb males arts, robant 


el que podia al poble. l'encara es deia més: es dela i tot que 


83 
Primera pàgina de dL'home dels formatgesn, dins de Contes (1949) 


L'any 1949, Estiarte veié publicat el seu llibre Contes, que dedicà explí- 
citament a en Vvalt Disney i del qual se'n conserven dos exemplars a la BC, un 
d'ells signat per l'autori". L'any seguent participà a l'Exposició d'Ex-libris cele- 
brada a la BC i organitzada pels Gremios de Libreros y Editores del Instituto del 
Libro Espafiol. En ella s'hi exposaren aproximadament uns cent-vint ex-libris 
d'autors diversos, com Bassa i Armengol, Masó, Pla Dalmau o Xam, entre molts 
d'altres, molts d'ells d'arreu d'Espanya. No és casual que, amb l'impuls que 
donaria un acte com aquest, nasqués l'any seguent l'AEB, associació de la qual 
Estiarte fou un dels pilars fundadors, així com un dels referents tant des de la 
seva vessant creativa com la més orgànica d'una entitat que estendria la seva 
activitat al llarg de tres dècades. Segons Ràfols, al seu Diccionari d'artistes ca- 
talans, cap a l'any 1951 Estiarte ja havia realitzat prop d'uns dos-cents ex-libris, 
la qual cosa el convertia en un veterà artista exlibrista i un home capaç de dur 
part de les regnes de l'entitat, tal i com va succeir. 


10 —Estiarte i Samsó, Joan, Contes, Barcelona, Gràfica Salvadó, 1949 

Ex-libris núm. 203 per a Cecilia Creixell 


Aquell mateix any 1951 exposà ex-libris seus a l'Institut Britànic de Bar- 
celona, institució amb la qual mantindrà una relació sostinguda en el temps, 
probablement a partir de la seva amistat amb Sir Vvalter Starhie, professor his- 
panista de l'entitat anglòfila. D'aquesta exposició se'n donà noticia detallada al 


12 





segon número del butlletí de l'AEB::. Estiarte hi exposà més de cent dibuixos 
originals dels seus ex-libris, entre plomes, litografies, aiguaforts, burins, etc. 
Per a l'ocasió, exposà els ex-libris humorístics, que en part el caracteritzaven, 
dedicats a en Masó i a Starlie, prova segura de la seva complicitat i amistat. 
Val a dir també que l'AEB mantenia amb l'Institut Britànic de Barcelona una 
relació cordial a través dels seus membres més destacats, com per exemple 
Antoni Ollé Pinell, qui l'1 de març de 1958 va pronunciar una conferència sobre 
el llibre il-lustrat a Anglaterra. 


Ex-libris núm. 223 dedicat a l'AEB 


Des de l'AEB aviat varen contactar amb les diverses associacions d'exli- 
bristes d'arreu del mon, fins i tot als Estats Units, on una de les col-leccionistes i 
bibliòfiles més conspícues per aquells anys, Mary Alice Ercolini, va tenir l'honor 
que Estiarte li realitzés un ex-libris. Una composició ben pensada i estudiada per 
Estiarte que inclou diversos gèneres dins una mateixa marca". 


11 Butlletí de l'AEB, Any 1, Núm. 2, Desembre de 1951, p. 13 

12 Jordan Bonet, Marta, La façana i la portalada del Monestir de Sant Pau del Camp, 
In: pàgina vveb 'Fotos de Barcelona', l'autora m'ha ajudat a descriure l'ex-libris Ercolini, on 
veiem la representació en si del claustre de Sant Pau del Camp emmarcada en una fines- 
tra amb decoració historicista en la que destacarem la representació del tetramorf que hi 

Ex-libris núm. 219 dedicat a Mary Alice Ercolini (1952) 


L'any 1953, Masó va escriure El humor en los ex-libris , on, després d'enu- 
merar molts dels artistes catalans que els conrearien d'una manera o altra, com 
Cornet, Mestres, Bon, Emili Ferrer, Malllol Suazo, Xam, etc., esmentà Estiarte, 
de qui en destacà que es el prototip d'exlibrista-humorista, amb agudesa i estil 
propi. Amb la perspectiva que ens dona el temps, podem alinear el to de les se- 
ves caricatures i il.lustracions còmiques amb les d'altres autors catalans a afegir 
als ja esmentats per Masó, com per exemple Junceda, Opisso, Cesc, Maristany o 
Castanys, entre moltíssims d'altres. 


l'any 1955, Estiarte va editar el llibre compilatori EXLIBRISS on desplegà 
tot l'ample repertori estilístic i temàtic que havia realitzat fins al moment. Alguns 
d'ells estan acolorits a mà per a l'edició amb anilines de colors plans. Destacarem 
que aquesta edició ha estat posada per Orenes al costat d'altres edicions nota- 


ha a la portalada del monestir barceloní. A més, Estiarte inclou una representació d'un 
gat —era molt amant dels gats— sota l'orla amb el nom d'Ercolini i l'any de realització. 

13 — Butlletí de l'AEB, Any llI, Núm. 6, Desembre de 1953, p. 74-78. Article, en certa 
manera, continuador del realitzat per Ramon Miquel i Planas per a la Revista Ibérica de 
Exlibris l'any 1903 —i esmentat més amunt— on Masó, molt encertadament, distingeix els 
graciosos o caricaturescs, dels humoristics, els quals han de donar cabuda, diu, ca una 
finesa en l'observació de la vida i de la societat, sense caure en la comicitat extrema o de 
mal gust). 

14 —Estiarte i Samsó, Joan, EXLIBRIS, amb pròleg de J. M: Casas i Ros (president 
de l'AEB), Barcelona, (Tall. i gràfica Minerva), 1955. Se'n van editar cent exemplars nume- 
rats. Estiarte explica a l'edició la destrucció de les planxes d'aquests ex-libris, dels quals 
en va imprimir, a part, cent-vint-i-cinc exemplars de cadascun per als propietaris. Aquest 
llibre també és conegut amb el titol 94 EXLIBRIS: així consta a la portadella de l'exemplar 
enquadernat a la BC. 





bles de difusió de l'exlibrisme de l'època, com la monografia d'artista Ex-libris de 
Mateu Avellaneda (1948) o Los ex-libris de Frant Alpresa (1954)5. 


Amb la seva ploma Estiarte era molt hàbil imitant el resultat final de la 
xilografia i altres tècniques de gravat. Aspecte aquest que no passà inadvertit 
a la ressenya que de la seva exposició monogràfica de 1951, abans esmentada, 
es va donar a la revista Destino'. Val a dir que la manera com va imitar amb la 
ploma la xilografia li valgué crítiques, tal i com ens relata el mateix Casas i Ros 
al pròleg d'EX-LIBRIS (1954). També ens recorda, però, que el mateix Teodoro 
Miciano va lloar les habilitats d'Estiarte en aquest sentit, ja que per fer-ho, 
deia, cal l'habilitat del burí i el coneixement de la xilografia, en referencia a que 
el nostre artista usava la cartolina mate enguixada, una de les mixtificacions, 
com el linòleum de la xilografiaY. 


GES 
MUSICIS 


esrianre: 297 


Ex-musicis núm. 277 dedicat a Pau Casals (ca. 1955) 


L'any 1956, Pepita Pallé, gran col-leccionista d'ex-libris, promotora de l'exli- 


15 —Orenes Navarro, Francesc, EX-LIBRIS : de la propietat dels llibres, Tarragona, 
Arola Editors, 2000, p. 196 

16 — Destino, núm. 726 de 7 de juliol de 1951, p. 15, on l'autor, a més, també desta- 
ca l'habilitat d'Estiarte en reproduir el boix amb ploma: eDe la pluma se vale para imitar, 
cuando así es necesario, toda suerte de grabados, especialmente al boj). a 

17 — Hom pot concloure que Estiarte prescindeix de la tasca més artesanal d incisió 
enles planxes i se sent més lliure i còmode amb els ploma, tot i haver fet alguns aiguaforts 
i litografies al llarg de la seva carrera. 


15 





brisme, membre actiu de l'AEB i per a la qual Estiarte va realitzar uns quants ex-li- 
bris, li dedicà un article monogràfic en el que probablement sigui la darrera mo- 
nografia breu o aportació a la seva biografia, a més de les fitxes biogràfiques en 
díptic que d'uns quants exlibristes catalans va publicar l'AEB: la qual cosa ens dona 
la mesura de l'alta consideració que els ex-libris d'Estiarte tenien per aquells anys. 


De 1958 data un llibre únic, manuscrit i il-lustrat amb tinta i aquarel-la original, 
titulat Mis buenos y malos pensamientos, també conservat a la BC com a part del 
donatiu de la seva vídua". Es tracta de vinyetes humorístiques en català i castellà, 
a mena de dites o acudits, d'una gran agudesa i enginy, en algunes de les quals s'hi 
pot detectar l'esperit del gran Xavier Nogués. Tal i com resa el títol, alguns poden 
semblar menys políticament correctes, però Estiarte es deixa anar fent us d'un re- 
gistre humorístic més de broc gros en alguns casos, el qual mai utilitzarà (o potser 
en comptades excepcions) als seus ex-libris, d'un humor més delimitat i contingut. 


dl ha das coses que exploten : la abnamita i el burgès: 
la diramita li Are labrer i labrer l. apta d'hrée 


ll'lustració de Mis buenos y malos pensamientos (1958) 


D'entre les moltes tasques que des de l'AEB va promoure Estiarte podem 
destacar que l'any 1959 va organitzar, junt amb Ignasi Vidal, una mostra d'ex-li- 
bris patrocinada pel Musée National des Beaux Arts de Monaco i titulada Mai- 
tres Dessinateurs et Graveurs d'Ex-libris de Barcelona de 1906 a 1959, de clara 
inspiració i vindicació de l'exlibrisme català modernista i de la primera meitat del 
segle XX. A nivell internacional, Estiarte també fou membre honorari del Club 


18 Butlletí de l'AEB, Any VI, Núm. 11, Juny de 1956, p. 2-4 
19 —Estiarte i Samsó, Joan, Mis buenos y malos pensamientos, Barcelona, s.n., 1958 

Internacional de Ex-libris de Rio de Janeiro i de la Sociedad Interamericana de 
Ex-libris, entitat aquesta per a la qual va fer un ex-libris. 


Va participar a la tercera exposició col-lectiva anual VVorts of members 
and friends of the British Institute, celebrada entre el 18 de febrer i el 5 de març 
de 1960, on exposà dos olis titulats Oración i Payasos, al costat d'altres artistes 
notables com Abelló Martí, Camil Fàbregas o Montserrat Gudiol, entre molts 
d'altres. El tema dels clovvns també fou objecte de representació d'un ex-libris 
dedicat a Sebastià Gasch, gran aficionat al circ, qui en una carta conservada a la 
BC li mostrà el seu agraiment . 


amanir É 


SEBASTIA GASGH 


Ex-libris núm. 273 dedicat a Sebastià Gasch 


Si bé la seva activitat pictòrica és esporàdica, l'any 1961 tornarà a exposar 
pintures a la Galeria Jaimes de Barcelona, mostra que fou presentada pel reputat 
crític d'art Rafael Manzano. La BC compta, entre el seu patrimoni d'obres d'art 
moble, un quadre a l'oli d'Estiarte i que bé podria tractar-se d'una de les obres 
exposades a la sala barcelonina. Es tracta d'una pintura, potser l'única o de les 
poques que se'n coneixen o conserven, on deixa palès el seu fi sentit de l'humor, 
en aquest cas a l'entorn de l'època blava de Picasso. Veient el quadre, podria 
ser un retrat al-lusiu a la Maria Josepa Colom i Sambola (el tipus de cara, els ulls 
grans i la fesomia, amb semblances amb altres retrats de l'artista cerverina, la 
melena curta i rossa), a qui de ben segur coneixia per ser membre activa, com 
ell, de l'AEB7:. 

20 — Correspondència rebuda per Joan Estiarte i Samsó, Ms. 4146 (BC) 
21 El fet que aquest quadre formi part de les obres d'art de la BC no és casual, 
doncs tant l'AEB, la BC, com el Conservatori de les Arts del Llibre —on Colom treballava 


com a docent precisament des de 1961— compartien la seva adreça entre les diferents 
dependències de l'Antic Hospital de la Santa Creu de Barcelona. 

Pintura a l'oli d'Estiarte (ca. 1961) 


Hem esmentat abans que el 1963 Estiarte va mecanografiar i enquader- 
nar les seves vivències a la guerra civil espanyola. Es tracta d'unes memòries 
colpidores del darrer any de conflicte bèl-lic redactades en un estil col-loquial 
i proper" que venen a exorcitzar aquell fatal any. Estiarte, però, acompanya 
el text amb nou dibuixos relatius a l'exili a Argelers, de Logronyo, de Miranda 
d'Ebre, de Màlaga, etc., en una mostra de la seva capacitat d'expressar el bo i 
millor de l'esser humà, amb unes il-lustracions sintètiques, en la tradició dels 
horrors de la guerra i que ens donen una idea aproximada de les més imme- 
diates calamitats que van patir els defensors de la república presoners prèvia 
la seva execució o depuració. 


22 — Estiarte i Samsó, Joan, Recordant la meva retirada... (1963). 











s (LL 
Latrade a Hunça é cant al camp dd concentació d'AYEES, 


Il.lustració del mecanoscrit d'Estiarte sobre la seva experiència a la Guerra Civil (1963) 


Aquell mateix any va realitzar una edició molt especial, manuscrita en 
miniatura i il'lustrada, del seu conte El Cuc i la Papallona, que formava part 
del recull publicat el 1949. Es tracta d'un tresor en miniatura que es con- 
serva a la BC gràcies també al donatiu de la seva vídua. El seu estoig és una 
micro-vitrina de bronze i argent. Estiarte es llueix amb una peça on exhibeix 


el seu amor per la feina artesanal, com bé demostra el fet que realitzés dues 
miniatures manuscrites més: una versió resumida del Quixot i una altra del 
conte Pulgarcito. 


Estoig-vitrina i miniatura d'El Cuc i la Papallona (1963) 

Estiarte també va ser autor de diversos textos per a l'AEB que foren publi- 
cats al seu butlletí. En destacarem el de 1965, titulat Los animales en los ex-libris, 
on enumera marques on son protagonistes les bèsties. Ell mateix conclou que 
son els ex-libris amb animals els que desperten major atenció i simpatia". 


ANTONIOJ 


DE LA. 
VEGA, // 


Ex-libris núm. 229 dedicat a Antonio de la Vega 


L'any 1970 va escriure també la necrològica de Frant Alpresa'", una altra 
de les figures cabdals de l'exlibrisme català. Estiarte, Alpresa, Bassa i Armengol, 
Vidal Molné, Colom, etc., formarien part d'aquella generació que va patir la gue- 
rra civil i que contribuí a reestructurar orgànica i plàsticament l'exlibrisme català 
de mitjans del segle XX. Figures, algunes d'elles, oblidades i que bé mereixen una 
major fortuna crítica traduida en l'estudi aprofundit de la seva obra. 


CE ES 


Estiarte està ben representat com a exlibrista a multitud de col-leccions 
particulars i també a institucions publiques catalanes com l'Associació Catalana 
d'Exlibristes (ACE), la BC (que compta amb 114 ex-libris seus) i la Reial Acadèmia 
de Bones Lletres (amb 91). La seva producció exlibrista, a data del díptic biogràfic 
que li dedicà l'AEB, és a dir, cap a mitjans dels anys seixanta, s'estimava en uns 288 
ex-libris. Cap a l'any 1945, o com a molt el 1946, Estiarte començaria a numerar 
els seus ex-libris a partir del número 100 o 101 a la mateixa matriu, tot facilitant el 
fet col-leccionista i la seva classificació. Però ell ja duia temps fent ex-libris sense 


23 — Butlletí de l'AEB, Any XV, Núm. 29-30, Juny-desembre de 1965, p. 59-62 
24 — Butlletí de l'AEB, Any XX, Núm. 39-40, Juny-desembre de 1970, p. 39-40 

numerar. Podem creure, doncs, que els que no duen numeració (i sabent que no 
n'hi ha cap de numerat entre 1 i 100) serien els primers que va realitzar entre 1934 
i 1945, la qual cosa acostaria la xifra del seu catàleg a prop dels quatre-cents ex-li- 
bris, convertint-lo en un dels més prolífics autors catalans de marques de propietat 
librària de la seva època. D'ex-libris datables amb seguretat d'abans de 1946, és a 
dir, sense numerar, n'he pogut identificar una seixantena, alguns dels quals, pocs, 
duen l'any imprès com a part de la composició i esdevenen un ajut inestimable 
tant per a la seva datació particular com per a la del total de la seva obra. La signa- 
tura en planxa que duen és, simplement, 'Estiarte' o J. Estiarte'. 


Tanmateix, una pauta addicional per a identificar i datar amb major precisió 
els no numerats seria l'estilística. He pogut constatar que la majoria d'ells s'adiuen 
amb unes representacions encara vacil:lants per part de l'autor, tot i que algunes 
són de destacar per la seva adscripció a l'estètica de corrents d'aquells anys, com el 
decó, i que ell bé coneixia i conreava per imperatiu de la seva tasca tant a Myrurgia 
com a la revista Cine-Star. De fet, n'hi ha alguns d'estètica plenament noucentista i 
que serien els seus primers treballs des de mitjans dels anys trenta. 


Fins i tot en moments crítics per a l'exlibrisme català arrel de la desaparició 
de l'AEB, Estiarte no va perdre el seu bon humor, tot dedicant un dibuix a l'enterra- 
ment de l'associació pocs anys després que aquesta deixés d'existir. Va morir l'any 
1986, poc abans que renasqués de nou l'exlibrisme català amb l'ACE. 


El seu llegat, la seva visió aguda, el seu optimisme, en definitiva, la seva 


obra, ens acompanyen, o haurien de fer-ho, tot inspirant-nos tant en l'amor a l'exli- 
brisme com a la humanitat, amb les seves meravelles i imperfeccions. 


Enterrament de l'AEB vist per Estiarte (1974) 


Xavier Soler Àvila 
Historiador de l'art 





